《送陈玉叔大参之蜀》
明代·胡应麟

握手华阳别思浓，骊驹一曲暂相从。雄风七泽登台近，积雪三峨问寺重。

上客题诗留锦里，佳人携手醉临邛。亦知蜀道行偏易，惆怅河桥落暮钟。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。